Francio Guadeloupe

Francio E. Guadeloupe (☆ 1971 na Aruba), ta un antropologo, sociologo y Antianista Arubano-Hulandes. Su investigacion ta enfoca riba identidad, nacionalidad, religion, medio di comunicacion, racismo colonial y globalisacion, cu un interes special den Caribe Hulandes y Latino America.

 Bida y carera 
Francio Guadeloupe a nace y lanta na Aruba. Na 1986 el a participa bou di e nomber artistico "Surprise Kid" como cantante den e concurso hubenil di Calypso na Club Boneriano, unda el a termina na di dos luga. Un aña despues el a bolbe participa den e concurso, version pa adulto: Aruba Calypso Contest. 

Na edad di diesocho aña Guadeloupe a muda pa Hulanda. El a traha como opbouwwerker (trabou social di comunidad) y a sigui estudio di antropologia cultural y estudio di desaroyo na Universidad Radboud na  Nijmegen. Na 1999, el a obtene e grado di master den sociologia di desaroyo, cu un tesis riba e cultonan Afrobrasilero Candomblé y Umbanda na Rio de Janeiro y Salvador da Bahia (Brasil). 

Na 2006 Guadeloupe a completa su doctorado (PhD) den antropologia social y cultural na Universidad di Amsterdam (UvA). Su trabou doctoral tabata relaciona cu e proceso di globalisacion y e buskeda pa pertenencia (“belonging”) den comunidadnan Caribense.https://framerframed.nl/en/mensen/francio-guadeloupe/

Carera academico
Guadeloupe a traha na diferente universidad grandi na Hulanda y ta afilia como investigado senior na Koninklijk Instituut voor Taal-, Land- en Volkenkunde (KITLV). El a ser nombra tambe profesor y investigado na Universidad di Amsterdam.

Entre 2013 y 2017 (aproximadamente) el a sirbi como presidente di University of St. Martin (USM) na Philipsburg, Sint Maarten. Su periodo como presidente a keda termina despues di horcan Irma (2017), cu a forsa e cierre temporario di e institucion.

Den e periodo aki su investigacion tabata concentra riba:
 Nocionnan popular di pertenencia nacional.
 Diversidad cultural y identidad religioso.
 Influencia di capital global y racismo colonial.
 Representacion di berdad den medionan di comunicacion.
El a haci investigacion comparativo na Sint Maarten/Saint Martin, Corsou, Aruba, Saba, Sint Eustatius, Brasil y Hulanda.

Actualmente, su investigacion ta inclui estudio riba e reto climatico den Caribe Hulandes, cu un enfoke riba cultura popular y herensia cultural.

 Relacionnan di Reino 
Na mei 2024, Ministerio di Asuntonan Interno y Relacionnan di Reino (BZK) di Hulanda a anuncia e establecemento di dos catedra nobo pa estudio di relacionnan di Reino: uno na Universidad Leiden y e otro na KITLV/Universidad di Amsterdam. Guadeloupe a wordo nombra como titular di e catedra Publieke Antropologie van Koninkrijksrelaties pa KNAW/KITLV/UvA. Ministerie van BZK vestigt 2 nieuwe leerstoelen voor het Koninkrijk, Rijksoverheid (23 di mei 2024) Su discurso inaugural di aceptacion oficial ta tuma luga dia 12 di mart 2026. Francio Guadeloupe officially accepts chair of Kingdom Relations with inaugural lecture on March 12, The people's Tribune (18 di februari 2026).

 Publicacionnan (seleccion) 
Francio Guadeloupe (1999). A Vida e uma Dança: the Candomblé through the lives of two Cariocas. Nijmegen: CIDI.
F. E. Guadeloupe & M. Milder (1999). Dansen om te Leven: over Afro-Braziliaanse spiritualiteit en cultuur. Heeswijk: Dabar-Luyten.
F. E. Guadeloupe (2009). Chanting down the new Jerusalem: Calypso, Christianity, and Capitalism in the Caribbean (The anthropology of Christianity). Berkeley, CA: University of California Press.
F. E. Guadeloupe (2013). Curaçaoans on the question of home: the lure of autochthony and its alternatives. Den: L. Lewis (Ed.), Caribbean sovereignty, development and democracy in an age of globalization (pag. 189-207). New York: Routledge.
F. E. Guadeloupe & V. A. de Rooij (2014). Pimping and the deconstruction of the natural: a perspective from Saint Martin and Sint Maarten (SXM). Den: Women's Studies International Forum, 43, 5-12
F. E. Guadeloupe (2015, september 10). The New Black Peter is the Refugee washing up on the shores of Fortress Europe. Sint Maarten Island Times

 Mira tambe 
 Lista di Antianista

Kategoria:Hende
Kategoria:Karibe Hulandes
Kategoria:Aruba